
Știrile 60m.RO 
Când spargi 16 milioane €, vrei și calitate... 
Ultimul tun al primarului USR din Brașov 


(2) Cimpoi Adrian Ultima actualizare 27/03/2024 20 4 1.510 FA minute de citit 


Un nou contract-gigant a fost atribuit, recent, de către Primăria Municipiului 
Brașov, păstorită, încă, de edilul USR Allen Coliban. Instituţia a pus la bătaie un 
buget de 102,5 milioane de lei pentru amenajarea și întreţinerea spaţiilor verzi, 
timp de patru ani, iar, în urma licitaţiei, preţul a fost scăzut la „doar“ 71,6 milioane 
de lei. Afacerea a fost adjudecată de două companii controlate de același om de 
afaceri, implicat în contracte similare cu mai multe primării, în special din 


București. O altă achiziţie spectaculoasă a lui Allen Coliban, în valoare de 1,24 
milioane de lei, pentru o instalaţie destinată stingerii incendiilor provocate de... 
bateriile mașinilor electrice sau hibrid. 


Primăria Municipiului Brașov, la conducerea căreia se află edilul USR Allen Coliban, 
bagă, din nou, adânc mâna în bugetul local. La data de 27 ianuarie municipalitatea a 
publicat pe SEAP (Sistemul Electronic al Achiziţiilor Publice) un anunţ de participare 
prin care și-a făcut cunoscută intenţia de a contracta „servicii de amenajare și de 
întreţinere a zonelor verzi, prin aplicarea de tehnologii specifice și achiziţia 
materialelor necesare în Municipiul Brașov”. 


Potrivit sursei citate, este vorba despre încheierea unui acord-cadru pentru o 
perioadă de patru ani (48 de luni), iar, în vederea atribuirii contractului, la Primăria 
Municipiului Brașov a fost organizată o licitaţie deschisă. Autoritatea contractantă a 
pus la bătaie, pentru acest proiect, un buget estimat iniţial de 86.141.810,58 de lei 
fără TVA, respectiv de 102.508.754,6 lei cu TVA inclusă. Criteriul de atribuire impus în 
acest caz a fost cel mai bun raport calitate-preţ, unde preţul contractului a fost 
evaluat la 90%, experienţa inginerului horticol la 5 la sută, iar experienţa inginerului 
de arhitectură peisagistică la 5 la sută. 


304.000 de euro pe lună 


La licitaţie, s-au înscris cinci ofertanţi, unul fiind descalificat pe motiv că a depus o 
ofertă inacceptabilă, altul s-a retras, rămânând în cursă trei oferte considerate 
acceptabile. La data e 29 februarie 2024, Primăria Municipiului Brașov a atribuit 
contractul nr. 48/2024, pentru o valoare finală negociată de 69.148.532,61 lei fără 
TVA, resectiv de 71.576.753,8 lei cu TVA, adică 14.607.500,8 euro. Un calcul simplu, 
arată că, pentru fiecare dintre cei patru ani, Primăria Municipiului Brașov va cheltui 
pe aceste servicii de amenajare a spaţiilor verzi câte 3.651.875,2 euro, ceea ce 
înseamnă câte 304.322,9 euro pe lună. 


Afacerea a fost adjudecată de două companii. Este vorba despre SC Garden Center 
Group SRL și despre SC Ro-Verde Landscaping SRL, conform anunţului de atribuire 
publicat pe SEAP. 


Potrivit caietului de sarcini care a stat la baza parafării acestui contract, document 
avizat de Allen Coliban personal, la data de 19 decembrie 2023, are în vedere 72 de 


obiective specifice. Printre acestea se numără degajarea terenului de corpuri străine, 
întreţinerea și curăţenia; măturat aleile și trotuarele aferente zonelor verzi; curăţarea 
spaţiilor verzi cu grebla; spălarea aleilor mecanizat; defrișarea suprafeţelor de tufis 
și arbuști; curăţarea șanţurilor și a rigolelor de nămol și buruieni; transplantarea de 
arbori și arbuști; montarea rulourilor de gazon; tunderea gazonului, cosirea ierbii și a 
buruienilor; rectificarea marginilor la borduri și rabate; evacuarea cuvetelor în jurul 
arborilor; eliminarea lăstarilor și dragările de arbori, toaletarea arborilor sau plantări. 


Condiţii speciale de ordin olfactiv 


Interesant este că, în ceea ce privește achiziția materialului dendrofloricol, constând 
în puieţi de arbori, puieţi de arbuști ornamentali, gard viu, flori anuale, perene cu 
ghiveci, trandafiri etc., există câteva condiţii calitative pe care trebuie să le 
îndeplinească. Spre exemplu, florile anuale trebuie să aibă înălțimea cuprinsă între 
10 și 15 centimetri, iar toate speciile florale anuale trebuie livrate în ghiveci. Mai 
mult, „mirosul este o altă condiţie calitativă avută în vedere. Trebuie flori parfumate 
pe tot parcursul zilei, dar și seara sau în timpul nopţii”, se arată în documentul citat. 


Revenind la contractual propriu-zis parafat, mai trebuie menţionat că una dintre 
companiile adjudecătoare, SC Ro-Verde Landscaping SRI, este înfiinţată în anul 2011 
de către Maria Lazăr, fost consilier prezidenţial în mandatul lui lon Iliescu, decorată 
în anul 2022 cu Ordinul Naţional pentru Merit în grad de cavaler. În prezent, firma 
este deţinută de lon Oltean și Cătălin Marian Vișan. 


lon Oltean este cunoscut drept „părintele spaţiilor verzi din București”, ca urmare a 
contractelor încheiate cu primăriile de sector sau cu Administraţia Lacuri Parcuri 
București, structură aflată în subordinea Primăriei Capitalei. Omul de afaceri mai 
controlează, pe lângă SC Ro-Verde Landscaping SRL, și SC Garden Center Group, 
cealaltă firmă care și-a adjudecat contractul cu Primăria Municipiului Brașov condusă 
de Allen Coliban. 


Teamă mare de mașinile electrice sau hibrid. S-a cumpărat o instalaţie de stingere 
a incendiilor provocate la aceste vehicule 


Aceasta nu este singura afacere parafată de Primăria Brașov în această campanie 
electorală. Un contract poate și mai spectaculos a fost antamat, prin publicarea pe 
SEAP, la data de 21 iunie 2023, a unui anunţ prin care se face cunoscută intenţia 


„furnizării unui echipament necesar pentru dotarea Primăriei Municipiului Brașov cu 
mijloace tehnice de stingere a incendiilor produse la bateriile autovehiculelor cu 
propulsive electrică sau hibrid”. Municipalitatea susţine că „este necesară 
achiziționarea unui container de tip Abroll, prevăzut cu instalaţie de stingere cu pr. 
și azot”. 


În vederea contractării acestui echipament, a fost organizată, de asemenea, o licitaţie 
deschisă, iar, la data de 1 martie 2024, instituţia condusă de Allen Coliban a și 
parafat contractul, în valoare de 1.040.000 de lei fără TVA, respectiv de 1.237.600 de 
lei cu TVA inclusă (252.571,4 euro). Afacerea a fost adjudecată de către compania SC 
Romprim SA, producător de autospeciale pentru stingerea incendiilor. 


Conform caietului de sarcini, containerul de tip Abroll vizat este un echipament 
conceput special pentru stingerea incendiilor produse de vehiculele electrice, cât și 
pentru utilizarea în alte domenii, precum industria petrochimică, energetică, chimică 
și de transporturi. Instalaţia de stingere cu praf și azot se amplasează pe un 
container din oţel zincat, prevăzut cu un sistem destinat stingerii bateriilor electrice 
de tracțiune de pe autovehicule, prin străpungerea acestora și inundarea lor cu 
agent de stingere. 


“allen coliban “flori /primaria brasov /spatii verzi /usr 


tusr brasov 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


LA NICI DOI ANI DE LA PRELUAREA MANDATULUI, PRIMARUL BISTRIŢEI DĂ EXTEMPORAL LA... 
POLIŢIE 


Radu Moldovan, cercetat la DNA Cluj! Dosar pe decontări SUSPECTE la drumul Ilva Mică — Măgura 
Ilvei! Consiliul Judeţean a reziliat contractul și a reluat licitaţia, iar acum, Mis Grup e-n cărți să 
câștige! 


Post de chirurg la spitalul din Mioveni, „vândut” de primarul PSD fiicei șefului Poliţiei Locale 


Data la care UE interzice sobele pe lemne în România 


Cum sunt furați banii copiilor din programul Cartelul lui Ciolacu de la Loteria Română și 
"masă sănătoasă în școli” de primarul din escrocheriile directorului Andrei Valeriu: 10% 
Fierbinţi, lusein luksel comision pentru firmele lui Sebi Ghiţă din 
vânzarea de bilete 


Ăsta micu' de la Bancorex, salvatorul mafiei de Fraudă fiscală la TAROM! Cum fură Sorin 
partid și de stat Grindeanu și Bogdan Chiriţoiu banii Comisiei 
Europene 


Protest la Ploiești împotriva preşedintelui PNL al Consiliului Judeţean, lulian Dumitrescu, cercetat de 
DNA pentru fapte de corupţie 


Importurile de electricitate din Ucraina au crescut după atacurile rusești/ România, printre ţările care 
exportă energie în Ucraina 


Europa Liberă — Parlamentari români vizaţi de o grupare globală de spionaj a Chinei. Cum au ajuns 
trei deputaţi ţintele APT31 


lon Cristoiu: Cuplul sinistru lohannis-Ciolacu târăşte România într-o aventură 


Recent Popular Comments 


Preotul Ciprian Mega: Nu pot fi votaţi politicienii care ne-au confiscat Paștele în 2020, care 
ne-au obligat să ne îngropăm apropiații în saci de plastic 


O 23 de minute în urmă 


AUR cheamă în această seară la dialog toate forţele politice pentru o luptă comună 
împotriva Partidului Comasat Român PSD-PNL 


O 28 de minute în urmă 


Cornel Nistorescu: Cîrstoiu aduce cu „celebra” figură din jocul Păcălici 


O 2 ore în urmă 


Silvestru, dezvăluiri despre Diana Şoşoacă: este falsă, cu spirit demagogic, prefăcută 


O 2 ore în urmă 


Când spargi 16 milioane £, vrei și calitate... Ultimul tun al primarului USR din Brașov 


O 2 ore în urmă 


